GEUS
GEUS er en institution under Klima, Energi- og Forsyningsministeriet, hvis arbejdsfelt er geovidenskabelige undersøgelser, forskning, rådgivning og geologisk kortlægning med fokus på Danmark og Grønland. Blandt institutionens arbejdsfelter er geofysik, petrologi, glaciologi og malmgeologi.
GEUS er en sammenlægning af Grønlands Geologiske Undersøgelse og Danmarks Geologiske Undersøgelse.